
PRODUKTRESUMÉ

for

Vetsotab Vet., tabletter


0.	D.SP.NR.
34547

1.	VETERINÆRLÆGEMIDLETS NAVN
Vetsotab Vet.

Lægemiddelform: Tabletter
Styrke(r): 5 mg

2.	KVALITATIV OG KVANTITATIV SAMMENSÆTNING
Hver tablet indeholder:

Aktive stoffer:
Prednisolon 	5 mg

Hjælpestoffer:

	Kvalitativ sammensætning af hjælpestoffer og andre bestanddele

	Lactosemonohydrat

	Prægelatineret stivelse 

	Talkum

	Magnesiumstearat

	Vandfri kolloid silica 

	Natriumlaurylsulfat



Hvid til cremehvid, rund tablet med en diameter på 7 mm og en delekærv på den ene side.


3.	KLINISKE OPLYSNINGER

3.1	Dyrearter, som lægemidlet er beregnet til
Hund, kat 



3.2	Terapeutiske indikationer for hver dyreart, som lægemidlet er beregnet til
Til symptomatisk behandling eller som tillægsbehandling af inflammatoriske og immunmedierede sygdomme hos hunde og katte.

3.3	Kontraindikationer
Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.
Må ikke anvendes til dyr med:
· Virus-, svampe- eller parasitinfektioner, der ikke er kontrolleret med en relevant behandling
· Diabetes mellitus
· Hyperadrenokorticisme
· Osteoporose
· Hjertesvigt
· Svært nedsat nyrefunktion
· Kornealsår
· Gastrointestinale sår
· Glaukom.
Må ikke bruges samtidig med svækkede levende vacciner.
Se også pkt. 3.7 og 3.8.

3.4	Særlige advarsler
Administration af glukokortikoider er beregnet til at inducere en bedring af de kliniske tegn snarere end helbredelse. Behandlingen bør kombineres med behandling af den underliggende sygdom og/eller miljømæssig kontrol.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
I tilfælde af at en bakterieinfektion er til stede, bør veterinærlægemidlet anvendes i forbindelse med passende antibiotisk behandling. 
Farmakologisk aktive doseringsniveauer kan medføre adrenal insufficiens. Dette kan især blive synligt efter seponering af kortikosteroidbehandling. Denne virkning kan minimeres ved at give behandling på skiftende dage (hvis det kan lade sig gøre). Doseringen bør reduceres og gradvist seponeres for at undgå adrenal insufficiens (se pkt. 3.9).
Kortikosteroider som prednisolon forværrer proteinkatabolisme. Derfor bør veterinærlægemidlet administreres med forsigtighed hos ældre eller fejlernærede dyr.
Kortikosteroider som prednisolon bør anvendes med forsigtighed hos dyr med hypertension, epilepsi, forbrændinger, tidligere steroidmyopati, immunokompromitterede dyr og unge dyr, da kortikosteroider kan medføre nedsat vækst.
Veterinærlægemidlet bør anvendes med forsigtighed under en dyrlæges direkte opsyn i tilfælde af muskelhypotrofi, invaliderende sygdomme og langsomt helende ar.
Den immunsupprimerende virkning kan svække modstandskraften over for infektioner eller forværre eksisterende infektioner.
Behandling med veterinærlægemidlet kan påvirke effekten af vaccinationer (se pkt. 3.8).
Særlig overvågning er nødvendigt hos dyr med nyreinsufficiens. Må kun anvendes, efter at den ansvarlige dyrlæge har foretaget en grundig vurdering af benefit/risk-forholdet.



Særlige forholdsregler for personer, der administrerer veterinærlægemidlet til dyr
Prednisolon eller andre kortikosteroider kan forårsage overfølsomhed (allergiske reaktioner). Ved overfølsomhed over for prednisolon eller andre kortikosteroider bør kontakt med veterinærlægemidlet undgås.
Dette veterinærlægemiddel kan forårsage bivirkninger efter indtagelse. Undgå hånd til mund-kontakt. Lad være med at ryge, spise eller drikke ved administration af veterinærlægemidlet. For at undgå utilsigtet indtagelse (især børns) bør ubrugte delte tabletter lægges tilbage i det åbnede rum i blisterpakningen, som lægges tilbage i æsken; æsken skal opbevares et sikkert og utilgængeligt sted for børn. Brug altid eventuelle ubrugte delte tabletter ved næste administration. Hvis især et barn ved et uheld kommer til at indtage veterinærlægemidlet, skal der straks søges lægehjælp, og indlægssedlen eller etiketten skal vises til lægen.
Kortikosteroider kan medføre fostermisdannelser; derfor anbefales det, at gravide kvinder undgår kontakt med veterinærlægemidlet. Vask straks hænderne grundigt efter håndtering af tabletterne.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Hunde og katte:

	Meget almindelig
(> 1 dyr ud af 10 behandlede dyr):
	Forhøjede triglycerider, hypokortisolæmi1
Hypoadrenokorticisme1

	Sjælden
(1 til 10 dyr ud af 10.000 behandlede dyr)
	Overfølsomhed2

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Hyperadrenokorticisme3, diabetes mellitus
Lavt niveau af thyroxin (T4), forhøjede leverenzymer, forhøjet alkalisk fosfatase (ALP) i serum, eosinopeni, lymfopeni, neutrofili
Muskelsvind
Polyuri4
Polydipsi4, polyfagi4
Tynd hud
Gastrointestinal ulceration5, pankreatitis
Adfærdsforstyrrelser, excitation, depression

	Hyppighed ikke kendt
(kan ikke estimeres ud fra forhåndenværende data)
	Forhøjet koncentration af paratyroideahormon (PTH), nedsat laktatdehydrogenase (LDH), nedsat aspartataminotransferase (ASAT), hyperalbuminæmi, hypernatriæmi6, hypokaliæmi6
Muskelsvaghed, osteoporose, knogle- og ledforstyrrelser7
Vægtøgning, forsinket heling8, ødem 
Opportunistiske infektioner9
Kutan kalcinose
[bookmark: _Hlk210732473]Andre forstyrrelser i immunsystemet10 
Nedsat mælkeproduktion11
Tyndere maveslimhinde


1: 	skyldes undertrykkelse af hypotalamus-hypofyse-binyre-aksen. Tegn på binyreinsufficiens kan opstå efter ophør af behandling, og dette kan efterlade dyret ude af stand til at håndtere stressende situationer hensigtsmæssigt
2: 	kendetegnet ved urticaria, ansigtsødem og kollaps
3: 	iatrogen Cushings syndrom
4: 	især i de tidlige stadier af behandlingen
5: 	kan forværres af steroider hos dyr i behandling med non-steroide antiinflammatoriske lægemidler og hos dyr med rygmarvstraume.
6: 	ved langvarig brug.
7: 	hæmning af knoglernes længdevækst
8: 	langsom arheling
9: 	kortikosteroiders immunsupprimerende virkning kan svække modstandskraften mod infektioner eller forværre eksisterende infektioner.
10: 	immunsupprimering og immunsvækkelse
11: 	typisk forbigående

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se afsnittet "Kontaktoplysninger" i indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Laboratorieundersøgelser har påvist fostermisdannelser i de tidlige stadier af drægtighed og abort, eller for tidlig fødsel i de senere stadier af drægtighed.
Glukokortikoider udskilles i mælk og kan medføre nedsat vækst hos diende unge dyr.

Drægtighed og diegivning:
Anvendelse frarådes under drægtighed. 
Må kun anvendes under diegivning i overensstemmelse med den ansvarlige dyrlæges vurdering af benefit/risk-forholdet.

3.8	Interaktion med andre lægemidler og andre former for interaktion
Fenytoin, barbiturater, efedrin og rifampicin kan fremskynde den metaboliske clearance af kortikosteroider, hvilket medfører nedsatte niveauer i blodet og reduceret fysiologisk effekt.
Samtidig brug af veterinærlægemidlet og non-steroide antiinflammatoriske lægemidler kan forværre sårdannelse i mave-tarm-kanalen.
Administration af prednisolon kan inducere hypokaliæmi og dermed øge risikoen for toksicitet ved hjerteglykosider. Risikoen for hypokaliæmi kan øges, hvis prednisolon administreres sammen med ikke-kaliumbesparende diuretika.
Det er nødvendigt at træffe sikkerhedsforanstaltninger ved kombineret brug med insulin.
Behandling med veterinærlægemidlet kan påvirke effekten af vaccinationer.

3.9	Administrationsveje og dosering
Oral anvendelse.

Dyrlægen bestemmer dosen og den samlede behandlingsvarighed for det enkelte dyr afhængigt af symptomernes sværhedsgrad. Den laveste effektive dosis skal anvendes.

For at sikre korrekt dosering bør legemsvægten bestemmes så nøjagtigt som muligt.

Startdosis: 0,5-2 mg prednisolon pr. kg legemsvægt pr. dag.
Når virkningen er opnået efter en periode med daglig dosering, bør dosen reduceres, indtil den laveste effektive dosis nås. Dosisreduktion bør foretages ved at give behandling hver anden dag og/eller halvere dosen hver 5.-7. dag, indtil den laveste effektive dosis nås.

Hunde bør behandles om morgenen og katte om aftenen som følge af forskelle i døgnrytme.

Tabletterne kan deles i to 2 lige store dele.

3.10	Symptomer på overdosering (og, hvis relevant, nødforanstaltninger og modgift)
En overdosis vil ikke forårsage andre bivirkninger end dem, der er angivet i pkt. 3.6.
Der er ingen specifik antidot.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.


4.	FARMAKOLOGISKE OPLYSNINGER

4.1	ATCvet-kode
QH02AB06

4.2	Farmakodynamiske oplysninger
Prednisolon er et syntetisk kortikosteroidt antiinflammatorisk lægemiddel i glukokortikoid-klassen. De primære virkninger ved prednisolon er de samme som for glukokortikoider:

Antiinflammatorisk virkning:
Prednisolons antiinflammatoriske egenskaber kommer til udtryk ved en lav dosis og forklares ved:
· hæmning af fosfolipase A2, hvilket reducerer syntesen af arakidonsyre, der er en præcursor for mange pro-inflammatoriske metabolitter. Arakidonsyre frigives fra fosfolipidkomponenten i cellemembranen som følge af virkningen af fosfolipase A2. Kortikosteroiderne hæmmer indirekte dette enzym ved at inducere endogen syntese af polypeptider og lipokortiner, hvilket har en fosfolipase-hæmmende virkning.
· en membranstabiliserende virkning, især i forhold til lysosomer, hvorved enzymer forhindres i at blive frigivet uden for lysosom-kompartmentet.

Immunsupprimerende virkning:
Prednisolons immunsupprimerende egenskaber udtrykkes ved en høj dosis på både makrofager (langsommere fagocytose, nedsat gennemstrømning til inflammatoriske foci) og neutrofiler samt lymfocytter. Administration af prednisolon reducerer dannelsen af antistoffer og hæmmer adskillige komplementerende komponenter.



Antiallergisk virkning:
Ligesom alle andre kortikosteroider hæmmer prednisolon mastcellers frigivelse af histamin. Prednisolon er aktivt ved alle manifestationer af allergi som supplement til den specifikke behandling.

4.3	Farmakokinetiske oplysninger
Efter oral administration absorberes prednisolon hurtigt og næsten fuldstændigt i mave-tarm-kanalen (80 %).
Det er i høj grad (90 %) og reversibelt bundet til plasmaproteiner.
Det fordeles i alle væv og kropsvæsker, det passerer placentabarrieren og udskilles i små mængder i modermælk.
Prednisolon udskilles i urin i både uomdannet form og som sulfat- og glukoronidkonjugerede metabolitter.


5.	FARMACEUTISKE OPLYSNINGER

5.1	Væsentlige uforligeligheder
Ikke relevant.

5.2	Opbevaringstid
Opbevaringstid for veterinærlægemidlet i salgspakning: 3 år.

5.3	Særlige forholdsregler vedrørende opbevaring
Opbevares under 30 °C.
Opbevar blisterpakningerne i den ydre æske for at beskytte mod lys.
Den resterende halvdel af tabletten bør lægges tilbage i blisterlommen i den ydre æske for at beskytte mod lys og gives ved næste administration.

5.4	Den indre emballages art og indhold
[bookmark: _Hlk193284589]PVC/PE/PVDC-alu-blisterpakninger med 10 tabletter i hver.
Pakningsstørrelser:
Kartonæske med 20 tabletter
Kartonæske med 50 tabletter
Kartonæske med 100 tabletter
Kartonæske med 250 tabletter

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.



6.	NAVN PÅ INDEHAVEREN AF MARKEDSFØRINGSTILLADELSEN
Axience
Tour Essor
14, rue Scandicci
93500 Pantin 
Frankrig

7.	MARKEDSFØRINGSTILLADELSESNUMMER (-NUMRE)
73708

8.	DATO FOR FØRSTE TILLADELSE
14. juli 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

